CELEX: 62011TN0515
Language: et
Date: 2011-09-27 00:00:00
Title: Kohtuasi T-515/11: 27. septembril 2011 esitatud hagi — Delphi Technologies versus Siseturu Ühtlustamise Amet (INNOVATION FOR THE REAL WORLD)

3.12.2011   
            
            
               ET
            
            
               Euroopa Liidu Teataja
            
            
               C 355/22
            
         27. septembril 2011 esitatud hagi — Delphi Technologies versus Siseturu Ühtlustamise Amet (INNOVATION FOR THE REAL WORLD)
   (Kohtuasi T-515/11)
   2011/C 355/40
   Kohtumenetluse keel: inglise
   
      Pooled
   
   
      Hageja: Delphi Technologies, Inc. (Wilmington, Ameerika Ühendriigid) (esindajad: advokaadid C. Albrecht ja J. Heumann)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 23. juuni 2011. aasta otsus asjas R 1967/2010-2;
            
         
               —
            
            
               mõista kohtukuud välja kostjalt.
            
         
      Väited ja peamised argumendid
   
   
      Asjaomane ühenduse kaubamärk: sõnamärk INNOVATION FOR THE REAL WORLD kaupadele klassides 7, 9, 10 ja 12 — Ühenduse kaubamärgitaotlus nr 7072705.
   
      Kontrollija otsus: Lükata taotlus täielikult tagasi.
   
      Apellatsioonikoja otsus: Jätta kaebus rahuldamata.
   
      Väited: Nõukogu määruse nr 207/2009 artikli 7 lõike 1 punkti b rikkumine, kuna apellatsioonikoda: (i) mõistis vääralt artikli 7 lõike 1 punktis b sätestatud argumenteerimiskohustust ja tõendamiskoormist; (ii) eksis Euroopa Kohtu asjakohase kohtupraktika kohaldamisel hüüdlausete eristusvõime ja taotletava kaubamärgi võimaliku tähenduse hindamisel; (iii) jättis tähelepanuta kaubamärgi ulatusliku kasutamise ja maine, mis on oluline sellest seisukohast, kuidas asjaomased tarbijad hüüdlauset tajuvad. Nõukogu määruse nr 207/2009 artikli 7 lõike 1 punkti b ja haldusmenetluse üldpõhimõtete rikkumine, kuna apellatsioonikoda ei võtnud arvesse, et samasuguseid ja sarnaseid hüüdlauseid, mis sisaldavad sõna INNOVATION, on EL-is eelkõige ühtlustamisameti poolt juba registreeritud.